
DĖL LIETUVOS RESPUBLIKOS VIDAUS REIKALŲ MINISTRO 2016 M. BALANDŽIO 8 D. ĮSAKYMO NR. 1V-272 „DĖL VIEŠŲJŲ IR ADMINISTRACINIŲ PASLAUGŲ STEBĖSENOS IR ANALIZĖS INFORMACINĖS SISTEMOS STEIGIMO IR VIEŠŲJŲ IR ADMINISTRACINIŲ PASLAUGŲ STEBĖSENOS IR ANALIZĖS INFORMACINĖS SISTEMOS NUOSTATŲ BEI DUOMENŲ SAUGOS NUOSTATŲ PATVIRTINIMO“ PAKEITIMO

2017 m. liepos 5 d. Nr. 1V-487
Vilnius


P a k e i č i u Lietuvos Respublikos vidaus reikalų ministro 2016 m. balandžio 8 d. įsakymą Nr. 1V-272 „Dėl Viešųjų ir administracinių paslaugų stebėsenos ir analizės informacinės sistemos steigimo ir Viešųjų ir administracinių paslaugų stebėsenos ir analizės informacinės sistemos nuostatų bei duomenų saugos nuostatų patvirtinimo“:
.	Pakeičiu preambulę ir ją išdėstau taip:
„Vadovaudamasis Lietuvos Respublikos viešojo administravimo įstatymo 2 straipsnio 26 dalimi, 171 straipsniu, Lietuvos Respublikos valstybės informacinių išteklių valdymo įstatymo 8 ir 30 straipsniais, Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 11 punktu ir Bendrųjų elektroninės informacijos saugos reikalavimų aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, 7.1 papunkčiu, 11, 19 ir 26 punktais:“.
.	Nurodytuoju įsakymu patvirtintuose Viešųjų ir administracinių paslaugų stebėsenos ir analizės informacinės sistemos nuostatuose:
.	Pakeičiu 2 punktą ir jį išdėstau taip:
„. PASIS steigimo teisinis pagrindas – Lietuvos Respublikos viešojo administravimo įstatymo 171 straipsnis ir Lietuvos Respublikos vidaus reikalų ministerijos nuostatų, patvirtintų Lietuvos Respublikos Vyriausybės 2001 m. kovo 14 d. nutarimu Nr. 291 „Dėl Lietuvos Respublikos vidaus reikalų ministerijos nuostatų patvirtinimo“, 10.7 papunktis.“
.	Pakeičiu 3.7 papunktį ir jį išdėstau taip:
„. Lietuvos Respublikos vidaus reikalų ministro patvirtintu Viešųjų ir administracinių paslaugų teikimo aprašymų rengimo tvarkos aprašu (toliau – Tvarkos aprašas);“. 
.	Pakeičiu 4 punktą ir jį išdėstau taip:
„. Nuostatuose vartojamos sąvokos atitinka sąvokas, vartojamas Lietuvos Respublikos valstybės informacinių išteklių valdymo įstatyme, Lietuvos Respublikos viešojo administravimo įstatyme, Lietuvos Respublikos asmens duomenų teisinės apsaugos įstatyme, Lietuvos Respublikos paslaugų įstatyme ir Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas).“
.	Pakeičiu 5 punktą ir jį išdėstau taip:
„. PASIS tikslas – informacinių technologijų priemonėmis operatyviai ir centralizuotai rinkti bei kaupti viešojo administravimo subjektų teikiamų ir (arba) administruojamų viešųjų ir administracinių paslaugų (toliau – Paslaugos) teikimo aprašymus, informaciją apie Paslaugų teikimo stebėsenos rodiklius (toliau – Rodikliai), sudaryti sąlygas atlikti Paslaugų ir Paslaugų teikimo aprašymų paiešką viešame kataloge.“
.	Pakeičiu 7 punktą ir jį išdėstau taip:
„. PASIS uždaviniai:
. automatizuotu būdu rinkti ir kaupti Paslaugų teikimo aprašymus, Paslaugų aprašymų duomenis (toliau – duomenys apie Paslaugas) užtikrinant Paslaugų ir jų teikimo aprašymų paiešką viešame kataloge;
. automatizuotu būdu rinkti ir kaupti duomenis apie Rodiklius, užtikrinant jų analizę Paslaugų teikimo kokybės įvertinimo bei tobulinimo tikslais.“ 
.	Pakeičiu 8 punktą ir jį išdėstau taip:
„. PASIS funkcijos:
. tvarkyti Paslaugų teikimo aprašymus bei duomenis apie Paslaugas ir Rodiklius;
. atlikti duomenų apie Paslaugas ir Rodiklius analizę;
. formuoti ataskaitas apie Paslaugas, Paslaugų teikimo aprašymus ir Rodiklius, taip pat kitas ataskaitas;
. skelbti Paslaugų, Paslaugų teikimo aprašymų, Rodiklių duomenis, kitus Paslaugų stebėsenos duomenis, užtikrinti jų paiešką.“
.	Pakeičiu 17.4.1 papunktį ir jį išdėstau taip:
„. duomenų apie Paslaugas grupavimas, taip pat šių duomenų, Paslaugų teikimo aprašymų ir Paslaugų stebėsenos duomenų paieškos užtikrinimas;“.
.	Pakeičiu 18 punktą ir jį išdėstau taip:
„. Paslaugų teikimo aprašymai, duomenys apie Paslaugas ir Paslaugų stebėsenos duomenys yra vieši ir neatlygintinai teikiami institucijoms, kitiems juridiniams ir fiziniams asmenims (toliau – duomenų gavėjai) interaktyviuoju būdu, suteikiant galimybę juos peržiūrėti PASIS interneto svetainėje, taip pat pateikiant juos raštu, žodžiu ir (arba) elektroninių ryšių priemonėmis. Asmens duomenys teikiami Lietuvos Respublikos asmens duomenų teisinės apsaugos įstatymo nustatyta tvarka.“
.	Pakeičiu 19.1 papunktį ir jį išdėstau taip:
„. Paslaugų teikimo aprašymai, duomenys apie Paslaugas;“.
.	Pakeičiu 33 punktą ir jį išdėstau taip:
„. Duomenų teikėjai duomenis į PASIS teikia Tvarkos aprašo nustatyta tvarka pildydami, tikslindami Paslaugų teikimo aprašymus naudodamiesi internetine PASIS duomenų teikėjo prieiga adresu http://www.lietuva.gov.lt/katalogas/login (toliau - prieiga). Dėl prieigos suteikimo PASIS duomenų teikėjai PASIS valdytojui pateikia prašymą, kuriame nurodomas PASIS duomenų teikėjo skiriamo PASIS naudotojo vardas, pavardė, pareigos ir kontaktiniai duomenys. Sprendimas dėl internetinės PASIS duomenų teikėjo prieigos suteikimo priimamas per 10 darbo dienų nuo prašymo gavimo.“
.	Papildau 331 punktu:
„. Paslaugų stebėsenos Rodiklių duomenis duomenų teikėjai į PASIS teikia už metus ir metų ketvirčius naudodamiesi prieiga. Rodiklių reikšmes duomenų teikėjai apskaičiuoja vadovaudamiesi PASIS pateikiamomis metodikomis arba jos yra apskaičiuojamos automatiniu būdu PASIS priemonėmis įvertinus PASIS tvarkomus duomenis apie Paslaugas ir kitus Rodiklius. Rodiklių reikšmės  privalo būti pateiktos per 1 mėnesį nuo metinio ataskaitinio laikotarpio pabaigos ir per 1 savaitę nuo ketvirtinio ataskaitinio laikotarpio pabaigos.“
.	Nurodytuoju įsakymu patvirtintuose Viešųjų ir administracinių paslaugų stebėsenos ir analizės informacinės sistemos duomenų saugos nuostatuose:
.	Pakeičiu 4 punktą ir jį išdėstau taip:
„. Saugos nuostatuose vartojamos sąvokos atitinka sąvokas, apibrėžtas Lietuvos Respublikos valstybės informacinių išteklių valdymo įstatyme, Lietuvos Respublikos paslaugų įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas), vidaus reikalų ministro tvirtinamuose PASIS nuostatuose (toliau – PASIS nuostatai), Lietuvos ir tarptautiniuose „Informacijos technologija. Saugumo metodai“ grupės standartuose.“
.	Pakeičiu 14 punktą ir jį išdėstau taip:
„. Vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašas), 9.1 ir 9.3   papunkčiais, PASIS tvarkoma elektroninė informacija priskiriama vidutinės svarbos informacijos kategorijai.“
. Pakeičiu 15 punktą ir jį išdėstau taip:
„. Vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo 12.3 papunkčiu, PASIS priskiriama trečiajai informacinių sistemų kategorijai.“
„.  Pakeičiu 16 punktą ir jį išdėstau taip:
„. Vadovaujantis Bendraisiais reikalavimais organizacinėms ir techninėms asmens duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“, PASIS priskiriama antrajam saugumo lygiui.“
. Pakeičiu 28.3 papunktį ir jį išdėstau taip:
„. detalūs PASIS elektroninės informacijos atsarginių kopijų darymo reikalavimai pateikiami Informatikos ir ryšių departamento prie Lietuvos Respublikos vidaus reikalų ministerijos administruojamų informacinių sistemų ir registrų elektroninės informacijos atsarginių kopijų darymo, saugojimo ir atkūrimo tvarkos apraše, patvirtintame Informatikos ir ryšių departamento prie Lietuvos Respublikos vidaus reikalų ministerijos direktoriaus 2017 m. sausio 9 d. įsakymu Nr. 5V-6 „Dėl Informatikos ir ryšių departamento prie Lietuvos Respublikos vidaus reikalų ministerijos administruojamų informacinių sistemų ir registrų elektroninės informacijos atsarginių kopijų darymo, saugojimo ir atkūrimo tvarkos aprašo patvirtinimo“.
. Pakeičiu 33 punktą ir jį išdėstau taip:
„33. Duomenų teikimą PASIS duomenų teikėjai vykdo naudodamiesi internetine PASIS duomenų teikėjo prieiga adresu http://www.lietuva.gov.lt/katalogas/login. Dėl internetinės PASIS duomenų teikėjo prieigos suteikimo PASIS duomenų teikėjai (išskyrus 14.3 papunktyje nurodytus duomenų teikėjus, dėl kurių prašymą pateikia 14.2 papunktyje nurodytas viešojo administravimo subjektas, administruojantis viešąją paslaugą) PASIS valdytojui pateikia prašymą, kuriame nurodomas PASIS duomenų teikėjo skiriamo PASIS naudotojo vardas, pavardė, pareigos ir kontaktiniai duomenys. Sprendimas dėl internetinės PASIS duomenų teikėjo prieigos suteikimo priimamas per 10 darbo dienų nuo prašymo gavimo.“



Vidaus reikalų ministras	Eimutis Misiūnas

